**Likumprojekta „Grozījums Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījums Latvijas Administratīvo pārkāpumu kodeksā” (turpmāk – projekts) izstrādāts pēc Satiksmes ministrijas iniciatīvas un atbilstoši:1) Ministru kabineta 2016.gada 31.maija sēdes protokola (prot. Nr. 26 39.§) 6.13. apakšpunktam, saskaņā ar kuru Satiksmes ministrijai uzdots veikt nepieciešamos pasākumus, lai nodrošinātu plānoto ieņēmumu no autoceļu lietošanas nodevas izpildi 2016., 2017. un 2018.gadā 25 000 000 *euro* apmērā ik gadu, tādējādi nodrošinot finansēšanas avotu Satiksmes ministrijas budžeta apakšprogrammas 23.06.00 “Valsts autoceļu pārvaldīšana, uzturēšana un atjaunošana” izdevumiem valsts galveno autoceļu uzturēšanai un attīstībai;2) Ministru kabineta 2016.gada 2.augusta sēdes protokola (prot. Nr. 38 49.§) 9.2. apakšpunktam, saskaņā ar kuru Satiksmes ministrijai uzdots izstrādāt grozījumus Latvijas Administratīvo pārkāpumu kodeksa 149.40 pantā, palielinot sodus par autoceļu lietošanas nodevas pārkāpumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Latvijas Administratīvo pārkāpumu kodeksa (turpmāk – LAPK) 149.40 pantā, palielinot sodus par autoceļu lietošanas nodevas pārkāpumiem, ir nepieciešami, lai motivētu transportlīdzekļu vadītājus un pārvadātājus aktīvāk maksāt autoceļu lietošanas nodevu. Tā kā ieņēmumi no autoceļu lietošanas nodevas 100 % apmērā tiek novirzīti valsts autoceļiem, projekta mērķis ir autoceļu lietošanas nodevas ieņēmumu palielināšana, kas panākama, palielinot sodus, lai būtu izdevīgāk maksāt autoceļu lietošanas nodevu, nevis sodu.Pašlaik par autoceļu lietošanas nodevas nesamaksāšanu sods transportlīdzekļa vadītājam ir **120 *euro*** un par autoceļu lietošanas nodevas nesamaksāšanu pilnā apmērā - **40 *euro***, savukārt pārvadātājam sods nav paredzēts*.* Vienlaikus ar sodu ir jāsamaksā arī autoceļu lietošanas nodevas dienas likme, kas ir **8 – 11 *euro***. Autoceļu lietošanas nodevas gada likmes pašlaik ir **no 400 līdz 925 *euro*** atkarībā no transportlīdzekļa pilnas masas, motora izmešu līmeņa un asu skaita. Līdz ar to pašreizējais **sods ir** nesamērīgi zems – ja salīdzina ar lielāko autoceļu lietošanas nodevas gada likmi – **vairāk nekā 7 reizes mazāks nekā autoceļu lietošanas nodevas gada likme**. Citās Eiropas Savienības dalībvalstīs sods par autoceļu lietošanas nodevas maksāšanas pārkāpumiem ir lielāks, piemēram, Lietuvā sods par autoceļu lietošanas nodevas nemaksāšanu var būt līdz **753** *euro*, Slovēnijā - līdz **800** *euro*, Bulgārijā - līdz **1 500** *euro,* bet Vācijā - līdz pat **20 000** *euro*.Saskaņā ar LAPK 159.pantu sods par izvairīšanos no nodokļu vai tiem pielīdzināto maksājumu nomaksas ir **no 140 līdz 2100** *euro*. Tātad sods par autoceļu lietošanas nodevas nemaksāšanu ir **17,5 reizes mazāks** nekā maksimālais sods par izvairīšanos no nodokļu un citu tiem pielīdzināmo maksājumu nomaksas. Savukārt saskaņā ar LAPK 201.17 pantu par muitas nodokļu vai citu muitas maksājumu nemaksāšanu —uzliek naudas sodu fiziskajām personām līdz 140 *euro*, bet juridiskajām personām — līdz 1400 *euro*.Par citiem pārkāpumiem, kas saistīti ar autopārvadājumiem, LAPK paredz ievērojami lielākus sodus nekā pašlaik par autoceļu lietošanas nodevas maksāšanas pārkāpumiem, piemēram, LAPK 149.38 pantā noteikts, ka:1) par reģistrācijas kartes (tahogrammas) izmantošanu ilgāk par paredzēto laiku, ja tajā ierakstītie dati nav salasāmi,— uzliek naudas sodu transportlīdzekļa vadītājam no 140 līdz 280 *euro*, bet pārvadātājam — no 430 līdz 700 *euro*;2) par autopārvadājumu veikšanu ar transportlīdzekli, kas nav aprīkots ar reģistrācijas kontrolierīci, ja tās nepieciešamību paredz normatīvie akti, vai ātruma ierobežošanas ierīci, — uzliek naudas sodu transportlīdzekļa vadītājam no 280 līdz 570 *euro*, bet pārvadātājam — no 700 līdz 1400 *euro*.Valsts policija, veicot kontroles, ir konstatējusi, ka aptuveni **16%** gadījumu autoceļu lietošanas nodeva nav samaksāta normatīvajos aktos noteiktajā kārtībā, kas ir būtisks pārkāpumu skaits. Turklāt ir konstatējams recidīvs un daļa autovadītāju ir sodīti pat 3 un 4 reizes. Kontroļu rezultāti parāda, ka nodevas apmaksu pārsvarā neveic vietējie pārvadātāji (aptuveni 4 reizes biežāk nekā ārvalstu pārvadātāji). Satiksmes ministrijas eksperti, veicot valsts autoceļu ikdienas uzturēšanas darbu pārbaudes visā Latvijas teritorijā, ir pārbaudījuši autoceļu lietošanas nodevas nomaksu uz valsts galvenajiem autoceļiem un konstatējuši, ka liela daļa autovadītāju, it sevišķi attālāk no Rīgas, nav samaksājuši autoceļu lietošanas nodevu. Ņemot vērā, ka sods ir nesamērīgi zems, ievērojama daļa autopārvadātāju nemaksā autoceļu lietošanas nodevu, jo viņiem ir izdevīgāk samaksāt sodu, nekā samaksāt autoceļu lietošanas nodevu visam gadam. To pierāda arī tas, ka 2015.gadā ieņēmumi no autoceļu lietošanas nodevas bija tikai 70% no prognozētajiem, šogad situācijas uzlabojums ir neliels.Pamatojoties uz iepriekš minēto, ar projektu tiek palielināta soda likme transportlīdzekļa vadītājam, turklāt papildus transportlīdzekļa vadītājam paredzēts **piemērot sodu arī pārvadātājam** (līdzīgi, kā tas ir par pārkāpumiem, kas saistīti ar tahogrāfa lietošanu (LAPK 149.38 pants)). Sods vienlaicīgi tiks piemērots gan transportlīdzekļa vadītājam, gan pārvadātājam. Konkrētajā gadījumā piemērojamā soda apmēru Valsts policija izvērtēs, ņemot vērā to, vai pārkāpums ir pirmreizējs vai atkārtots, kā arī ņemot vērā nesamaksātās nodevas apmēru.Satiksmes ministrijas priekšlikumi grozījumiem LAPK 149.40 pantā tika skatīti Saeimas Juridiskās komisijas 2016.gada 14.jūnija sēdē un Saeimas 2016.gada 16.jūnija sēdē. Juridiskās komisijas sēdē tika pausts konceptuāls atbalsts tam, ka nepieciešams palielināt LAPK 149.40 pantā noteiktos sodus un noteikt sodu arī pārvadātājam, taču netika panākta vienošanās par soda apmēru, līdz ar to priekšlikums netika atbalstīts.Satiksmes ministrija vēlreiz izvērtēja LAPK 149.40 pantā nosakāmos sodus un Projektā ietvertie sodi ir aptuveni 70-75 % apmērā no sodu apmēra, kas 2016.gada jūnijā tika skatīts Saeimā. Maksimālā soda likme transportlīdzekļa vadītājam plānota 360 *euro*, kas ir aptuveni 50 % no vidējās autoceļu lietošanas nodevas gada likmes, savukārtpārvadātājam - 1000 *euro*, kas ir par 75 *euro* lielāks nekā maksimālā autoceļu lietošanas nodevas gada likme. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Kravas transportlīdzekļu un to sastāvu, kuru pilna masa ir lielāka par 3500 kilogramiem un kuri paredzēti vai tiek izmantoti kravu autopārvadājumiem, vadītāji un pārvadātāji.2. Valsts policija. |
| 2. | Tiesiskā regulējuma ietekme uz tautsaimniecību un administratīvo slogu | Palielinot sodu, kravas transportlīdzekļu vadītāji un pārvadātāji būs motivētāki samaksāt autoceļu lietošanas nodevu, kas pozitīvi ietekmēs tautsaimniecību, jo palielināties autoceļu lietošanas nodevas ieņēmumi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (euro) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2016 gadu | Izmaiņas, salīdzinot ar 2016 gadu | Izmaiņas, salīdzinot ar 2016 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5. Precizēta finansiālā ietekme: | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Ieņēmumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no Projektā regulēto subjektu puses. |
| 6.2. detalizēts izdevumu aprēķins | Izdevumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no Projektā regulēto subjektu puses. |
| 7. Cita informācija | Atbilstoši Valsts policijas sniegtajiem datiem par veiktajām pārbaudēm no 2014.gada 1.jūlija līdz 2016.gada maijam vidēji 16 % gadījumu autoceļu lietošanas nodeva nav samaksāta. Ņemot vērā to, ka pēc sodu palielināšanas kravas transportlīdzekļu vadītāji un pārvadātāji vairs nebūs ieinteresēti riskēt un nemaksāt autoceļu lietošanas nodevu, ieņēmumi valsts budžetā no autoceļu lietošanas nodevas varētu palielināties par aptuveni 3 miljoniem *euro*.Vienlaikus Satiksmes ministrija plāno arī citus pasākumus autoceļu lietošanas nodevas ieņēmumu palielināšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2016. gada 8. augustā.  |
| 2. | Sabiedrības līdzdalība projekta izstrādē | Projekts tika nosūtīts saskaņošanai Autopārvadātāju asociācijai “Latvijas auto”, kas piedalījās arī Saeimas Juridiskās komisijas 2016.gada 14.jūnija sēdē par grozījumiem LAPK 149.40 pantā. |
| 3. | Sabiedrības līdzdalības rezultāti | 1. Autopārvadātāju asociācija “Latvijas auto” norādīja, ka atbalsta plānotos soda apmērus par autoceļu lietošanas nodevas maksāšanas pārkāpumiem.2. Autopārvadātāju asociācija “Latvijas auto” izteica priekšlikumu izvērtēt iespēju piemērot sodu vienlaicīgi transportlīdzekļa vadītājam un pārvadātājam, gan arī katram atsevišķi, jo mēdz būt situācijas, kad, piemēram, transportlīdzekļa vadītājs nav autoceļu lietošanas nodevu nomaksājis, kaut gan pārvadātājs ir devis rīkojumu vai izsniedzis nepieciešamo naudas summu un otrādi – autovadītājs ir informējis pārvadātāju par nepieciešamību nomaksāt, bet pārvadātājs uz to nav reaģējis.Satiksmes ministrija Autopārvadātāju asociācijas “Latvijas auto” priekšlikumu nav ņēmusi vērā, jo Valsts policijas darbiniekiem, piemērojot sodus, nav iespējams pārliecināties, vai pie tā, ka nav samaksāta autoceļu lietošanas nodeva, ir vainojams pārvadātājs vai transportlīdzekļa vadītājs. Ikviens, ievadot transportlīdzekļa reģistrācijas numuru interneta vietnē <https://www.lvvignette.eu/#middle:cmd=validating>, var pārliecināties, vai par konkrēto transportlīdzekli ir samaksāta autoceļu lietošanas nodeva, līdz ar to tas ir katra uzņēmuma iekšējais darba organizācijas jautājums, kādā veidā tiek nodrošināta autoceļu lietošanas nodevas samaksa. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretāra vietā -

valsts sekretāra vietniece Dž. Innusa

24.08.2016. 16:48

1780

D. Suveizda, 67028253

dace.suveizda@sam.gov.lv